OpenLLM-France/wikimedia huggingface dataset:
# Crocefieschi

Crocefieschi (en ligur A Cröxe o Cröxe di Fieschi) és un comune italià, situat a la regió de la Ligúria i a la ciutat metropolitana de Gènova. El 2011 tenia 558 habitants.

## Geografia

Es troba a la vall mitjana del Scrivia, al nord-est de Gènova, compta amb una superfície d'11,73 km² i les frazioni de Crebaia, Crosi, Martellona, Preria, Strasserra, Vallegge i Vallemara. Limita amb les comunes de Busalla, Savignone, Valbrevenna i Vobbia.

## Referències

* ↑ Frisoni, Gaetano. Nomi propri di città, borghi e villaggi della Liguria del Dizionario Genovese-Italiano e Italiano-Genovese. Gènova: Nuova Editrice Genovese.
* ↑ «Dades Istat el 31 desembre 2011». Arxivat de l'original el 3 de març 2016. [Consulta: 16 juliol 2015].
# Fela Kuti

Fela Kuti, nascut com Fela Ransome Anikulapo-Kuti (Abeokuta, 15 d'octubre de 1938 - Lagos, 3 d'agost, 1997) fou un músic nigerià, considerat el «pare de l'afrobeat».
De formació autodidacta, a Londres, a mitjan anys seixanta, assoli crear un discurs musical eclèctic del jazz, del highlife ghanès i, sobretot, del soul; d'això sorgí el combinat panafricà més espectacular d'aquella conjuntura i començà a difondre la seva música amb el conjunt Koola Lobitos. El 1970, a Lagos formà successivament les orquestres Nigèria 70 i Àfrica 70, moment en què començà a actuar com a cantant; realitzà diverses gires per Àfrica amb cançons polititzades, en les que cridava a les poblacions a rebel·lar-se contra els dictadors, i arribà a fundar un diari contestatari a Lagos, Shirne, portant veu del moviment Young African Pioneers, front polític fundat per ell.
Entre 1973 i 1977 regentà a Nigèria una petita república, anomenada Kalakuta, dissolta per l'exèrcit el 1977. Llavors s'exilià a Ghana, però quan allí reinicià les seves activitats polítiques fou expulsat per orde del dictador Ignatius Kutu Acheampong. El 1980, al Caire, fundà l'orquestra Egipte-80 i reivindicà l'africanitat de l'antiga cultura de temps dels faraons, acusant els àrabs d'haver-se'n apropiat.
Tornà a Nigèria i el 1984 fou arrestat sota l'acusació de traficar amb divises; va ser alliberat el 1986. El 1989 realitzà una gira per Europa, amb la seva orquestra renovada Nigèria-88, i durant el 1992 es dedicà a propagar l'efecte alliberador de la marihuana. Ja malalt, el 1996 retornà al seu país, on morí l'any següent.

## Referències

* ↑ Pérez Senz, Javier; Bianciotto, Jordi. «Música clàssica». Anuaris de l'Enciclopèdia: Música 2019. enciclopèdia.cat. [Consulta: 28 maig 2020].
* ↑ Enciclopedia universal ilustrada europeo-americana Supl. anual 1997-1998. (en castellà). Supl. anual 1997-1998, p. 85. ISBN 84-239-4368-2.
# Naltigiri

Naltigiri és una branca de les muntanyes Assia a Orissa, prop de la ciutat de Cuttack a 20° 35′ N, 86° 15′ E﻿ / ﻿20.583°N,86.250°E﻿ / 20.583; 86.250 al sud del riu Birupa. Les muntanyes estan formades per dos pics principals d'altura desigual amb un pas entre ambdós. Hi ha restes budistes.

## Referències

* ↑ Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Clorur d'oxalil

El clorur d'oxalil és un compost químic lacrimogen que té la fórmula (COCl)₂. Aquest líquid incolor i d'olor pungent és el diclorur d'acil de l'àcid oxàlic i es fa servir com a reactiu en la síntesi orgànica. Es pot preparar tractant àcid oxàlic amb pentaclorur de fòsfor. El químic francès Adrien Fauconnier esdevingué el primer a produir clorur d'oxalil el 1892, quan feu reaccionar oxalat de dietil amb pentaclorur de fòsfor.

## Referències

* ↑ «Clorur d'oxalil». Gran Enciclopèdia Catalana. Barcelona: Grup Enciclopèdia Catalana.
* ↑ Salmon, R. «Encyclopedia of Reagents for Organic Synthesis, 8 Volume Set». A: Encyclopedia of Reagents for Organic Synthesis (en anglès). Nova York: John Wiley & Sons, 2001. DOI 10.1002/047084289X.ro015. ISBN 0471936235.
* ↑ Vogel, A.; Steffan, G.; Mannes, K.; Trescher, V., "Process for the preparation of oxalyl chloride", DE patent 2840435, emesa 1980-03-27, assignada a Bayer
* ↑ Fauconnier, Adrien «Action du perchlorure de phosphore sur l'oxalate d'éthyle» (en anglès). Comptes rendus hebdomadaires des séances de l'Académie des Sciences, 114, 1892, pàg. 122–123.
# Owstonia totomiensis

Owstonia totomiensis és una espècie de peix de la família dels cepòlids i de l'ordre dels perciformes.

## Distribució geogràfica

Es troba al Japó i Indonèsia.

## Referències

* ↑ ITIS
* ↑ The Taxonomicon (anglès)
* ↑ FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* BioLib (anglès)
# Sorex antinorii

Sorex antinorii és una espècie de mamífer de la família de les musaranyes (Soricidae). Viu a Itàlia, Suïssa i França.

## Referències

* ↑ Insectivore Specialist Group. Sorex antinorii. UICN 2008. Llista Vermella d'espècies amenaçades de la UICN, edició 2008, consultada el 12 maig 2010.
# Negret (mitologia)

En la mitologia catalana, un negret és un follet de baixa estatura i de pell fosca que si és tocat amb una candela per un mortal es converteix instantàniament en valuoses monedes. A Sóller n'hi ha una rondalla anomenada «Es negret de sa coma».

## Referències

* ↑ Caldentey Salvà, Maria. Éssers fantàstics a les Illes Balears: descripció i catalogació (tesi). Universitat de les Illes Balears, 2019, p. 42-43. Arxivat 2022-09-28 a Wayback Machine.
* ↑ Casanova Coll, Joan; Creus Saumell, Joan. «3.6. Negret». A: Més ràpids que el llamp, més vius que el foc. Petits éssers fantàstics en l'àmbit lingüístic català. Barcelona: Publicacions de l'Abadia de Montserrat, 2000, p. 243-247. ISBN 8484151824.

## Enllaços externs

* Els negrets en les Rondalles Mallorquines Arxivat 2005-12-28 a Wayback Machine.
# Rosbif

El rosbif, de l'anglès "roastbeef" és un plat fet de carn de vaca o bou de qualitat. És un plat tradicional i molt típic de la cuina del Regne Unit.

## Preparació

Es pren un tros tendre de carn sense ossos i es lliga per donar-li forma més o menys cilíndrica. A continuació el tros de carn es fica al forn per rostir. És important que el forn estigui molt calent i que no passi un temps massa llarg, car en un bon rosbif el centre de la peça ha de romandre cru.
Hi han variants en la forma de preparar en les que es lliga el rosbif envoltant el tros de carn amb cansalada.
Hom acompanya aquest plat normalment amb puré de patates i verdures bullides. És comú amanir el rosbif amb pebre negre, mostassa, rave picant o salsa Worcestershire.
Les restes del rosbif són ideals per a preparar sandvitxos i, tallats a trossets, amanides.

## Altres significats

Com el rosbif constitueix un dels símbols del Regne Unit, a França hom utilitza aquest mot per referir-se als anglesos en el llenguatge col·loquial. A Quebec, d'una manera més general, el mot "rosbif" inclou als canadencs no francoparlants i als ciutadans dels Estats Units

## Referències

* ↑ Sandvitx de rosbif amb mostassa i amanida verda
* ↑ BBC NEWS - Why do the French call the British 'the roast beefs'?
# Mellila

Mellila (en àrab مليلة, Mllīla; en amazic ⵎⵍⵍⵉⵍⴰ) és una comuna rural de la província de Benslimane, a la regió de Casablanca-Settat, al Marroc. Segons el cens de 2014 tenia una població total de 15.081 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Myitynge

Myitnge o Doktawaddy és un riu de Birmània (Myanmar), un dels principals afluents del riu Irauadi. Neix a 23° 18′ N, 98° 23′ E﻿ / ﻿23.300°N,98.383°E﻿ / 23.300; 98.383 a l'Estat Shan (antic estat de Hsenwi del Nord) on és conegut com a Nam Tu. Corre en direcció sud-oest i surt de l'estat entrant a la divisió de Mandalay desaiguant a l'Irauadi a uns 20 km al sud de Mandalay a l'altre costat de la ciutat de Sagaing. Té un curs total de 210 km. El seu afluent principal és el Nam Ma que se li uneix a l'est de la ciutat de Hsipaw.

## Referències

* ↑ Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Jimmy Cowan

James Clews Cowan (16 de juny de 1926 - 20 de juny de 1968) fou un futbolista escocès de la dècada de 1940.
Fou 25 cops internacional amb la selecció d'Escòcia. Pel que fa a clubs, defensà els colors de St Mirren, Greenock Morton, Sunderland AFC i Third Lanark. L'11 de novembre de 2007 fou inclòs a l'Scottish Football Hall of Fame.

## Referències

* ↑ «Jimmy Cowan». Londonhearts.com. London Hearts Supporters' Club [Consulta: 3 desembre 2011].
* ↑ «Perfil a hugmansfootballers». Arxivat de l'original el 2018-09-01. [Consulta: 1r setembre 2018].
* ↑ Perfil a scottishfa
* ↑ Perfil a neilbrown.newcastlefans.com
* ↑ «Jimmy Cowan honoured». BBC Sport, 11-11-2007. [Consulta: 6 maig 2010].
# Ox-Fanzine

Ox-Fanzine és un fanzín musical alemany fundat el 1988 i enfocat a la subcultura punk que inclou ressenyes de còmics, llibres i pel·lícules.

## Història

Ox-Fanzine va ser fundat l'any 1988 per Joachim Hiller i Biggi Häußler i el seu primer número va publicar-se el gener de 1989. El fanzín va rebre el nom del gat de Häußler, que va protagonitzar la primera portada. Més endavant, Ox es va fusionar amb el fanzín Faces the Facts i s'hi va sumar al seu editor, Thomas Hähnel, tot i que després Häußler i Hähnel ho van deixar per a centrar-se en altres projectes, quedant Hiller com a únic editor. A la dècada del 1990 Hiller es va traslladar a Solingen establint-hi Ox.
Des del primer número l'Ox-Fanzine dedica una pàgina a receptes vegetarianes, fet a partir del qual Hiller i la seva companya Uschi Herzer han publicat cinc llibres de cuina, el darrer dels qual completament vegà.
L'11 de febrer de 2009, Ox-Fanzine i l'associació musical Cow Club de Soligen van organitzar un concert d'aniversari del número 100 de la revista amb Wire, Jingo de Lunch, EA80 i altres grups.
Frankenpost ha qualificat Ox com la «la revista hardcore i punk més important del món de parla alemanya». El gener de 2019, el setmanari Der Freitag va escriure un article sobre com Ox ha mantingut una audiència estable malgrat el declivi de les revistes musicals.

## Llibres

* Herzer. Das Ox-Kochbuch: Das Ox-Kochbuch: Vegetarische und vegane Rezepte nicht nur für Punks (en alemany). Ventil Verlag, 1997. ISBN 9783930559305.
* Herzer. Das Ox-Kochbuch 2: Moderne vegetarische Küche für Punkrocker und andere Menschen (en alemany). Ventil Verlag, 2000. ISBN 3930559595.
* Hiller, Joachim. Ox, Das Buch (en alemany). Ventil Verlag, 2003. ISBN 3930559897.
* Herzer. Das Ox-Kochbuch 3: Kochen ohne Knochen. Die feine fleischfreie Punkrock-Küche (en alemany). Ventil Verlag, 2004. ISBN 3931555992.
* Herzer. Das Ox-Kochbuch 4: Noch mehr vegetarische und vegane Punk-Rezepte (en alemany). Ventil Verlag, 2009. ISBN 978-3931555573.
* Herzer. Das Ox-Kochbuch 5: Kochen ohne Knochen - Mehr als 200 vegane Punk-Rezepte (en alemany). Ventil Verlag, 2012. ISBN 978-3931555283.

## Referències

* ↑ Trinley, Alexandra. «Das blutende Land – Im Gespräch mit Klaus N. Frick» (en alemany), 01-03-2018. [Consulta: 12 febrer 2023].
* ↑ https://archive.today/20190428204158/https://www.solinger-tageblatt.de/solingen/karl/dicke-katze-liebt-kochrezepte-3967781.html
* 1 2 «Musikpresse ǀ Out of Heidenheim — der Freitag», 26-01-2019. Arxivat de l'original el 2019-01-26. [Consulta: 12 febrer 2023].
* ↑ «Er ist der Botschafter des Punk» (en alemany), 06-02-2014. [Consulta: 12 febrer 2023].
* ↑ «Interview» (en alemany). [Consulta: 12 febrer 2023].
* 1 2 «Essen&Trinken: Punk schreibt Kochbuch: „Ein Veganer darf alles essen, er will nur nicht“ | Südwest Presse Online», 26-04-2019. Arxivat de l'original el 2019-04-26. [Consulta: 12 febrer 2023].
* ↑ https://archive.today/20190426153841/https://rp-online.de/nrw/staedte/solingen/was-ist-der-cow-club_aid-13863855
* ↑ «Hof: Das Hobby der etwas anderen Art - Frankenpost» (en alemany). [Consulta: 12 febrer 2023].
# Srednekolimsk

Srednekolimsk (en rus Среднеколы́мск) és una ciutat russa de la República de Sakhà situada a 1.485 km al nord-est de Iakutsk, a la riba esquerra del Kolimà. Té una població l'any 2002 era de 3.587 habitants.
Es va fundar l'any 1644 i va obtenir els drets de ciutat el 1775.
# Toquí de Cabanis

El toquí de Cabanis (Melozone cabanisi) és un ocell de la família dels passerèl·lids (Passerellidae).

## Descripció

És un ocell més aviat gros, té una gran taca negra al mig del pit. El patró del cap és distintiu: gorra color rovell, front negre i galtes que s'envolten al voltant d'una cara blanca amb un ull fosc i brillant.

## Hàbitat i distribució

Habita zones boscoses, contraforts i terres altes al centre de Costa Rica. Es troba generalment a terra o prop del terra i sovint en parelles en boscos brollats i zones de transició entre el bosc hàbitats adjacents (pastures, terres de cultiu o zones humides cobertes de vegetació). Com altres pardals terrestres, passa la major part del temps amagat en cobertes ombrívoles i sovint denses.

## Taxonomia

El toquí de Cabanis i el toquí carablanc (del Hoyo i Collar 2016) anteriorment estaven agrupats com a Melozone biarcuata segons AOU (1998 i suplements); Sibley i Monroe (1990, 1993); Stotz et al. (1996).

## Referències

* ↑ «Toquí de Cabanis». Cercaterm. TERMCAT, Centre de Terminologia. Rev. 10/02/2023(català)
* 1 2 «Cabanis's Ground-Sparrow». eBird. [Consulta: 29 desembre 2023].
* ↑ «AOU Checklist of North and Middle American Birds». [Consulta: 27 desembre 2023].
* ↑ Sibley, Charles G; Monroe, Burt L. «DISTRIBUTION & TAXONOMY OF BIRDS OF THE WORLD» (en anglès). Yale University Press, 1991. [Consulta: 27 desembre 2023].
* ↑ «Prevost's Ground-sparrow (Melozone biarcuata)» (en anglès). BirdLife species factsheet. [Consulta: 27 desembre 2023].
# Bonnefontaine (Jura)

Bonnefontaine és un municipi francès situat al departament del Jura i a la regió de Borgonya - Franc Comtat. L'any 2007 tenia 93 habitants.

## Demografia
### Població

El 2007 la població de fet de Bonnefontaine era de 93 persones. Hi havia 44 famílies de les quals 12 eren unipersonals (4 homes vivint sols i 8 dones vivint soles), 12 parelles sense fills, 12 parelles amb fills i 8 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 55 habitatges, 42 eren l'habitatge principal de la família, 10 eren segones residències i 2 estaven desocupats. 52 eren cases i 3 eren apartaments. Dels 42 habitatges principals, 35 estaven ocupats pels seus propietaris, 3 estaven llogats i ocupats pels llogaters i 4 estaven cedits a títol gratuït; 1 tenia una cambra, 2 en tenien dues, 4 en tenien tres, 9 en tenien quatre i 27 en tenien cinc o més. 41 habitatges disposaven pel capbaix d'una plaça de pàrquing. A 20 habitatges hi havia un automòbil i a 19 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Bonnefontaine el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 4 |
| 8 | 70 a 74 | 8 |
| 8 | 65 a 69 | 8 |
| 4 | 60 a 64 | 4 |
| 0 | 55 a 59 | 0 |
| 8 | 50 a 54 | 4 |
| 4 | 45 a 49 | 0 |
| 0 | 40 a 44 | 4 |
| 0 | 35 a 39 | 0 |
| 4 | 30 a 34 | 0 |
| 0 | 25 a 29 | 4 |
| 0 | 20 a 24 | 8 |
| 0 | 15 a 19 | 4 |
| 4 | 10 a 14 | 4 |
| 4 | 5 a 9 | 0 |
| 4 | 0 a 4 | 0 |

## Economia

El 2007 la població en edat de treballar era de 50 persones, 40 eren actives i 10 eren inactives. De les 40 persones actives 36 estaven ocupades (20 homes i 16 dones) i 4 estaven aturades (1 home i 3 dones). De les 10 persones inactives 5 estaven jubilades, 1 estava estudiant i 4 estaven classificades com a «altres inactius».

### Activitats econòmiques

Dels 3 establiments que hi havia el 2007, 1 era d'una empresa extractiva i 2 d'empreses de fabricació d'altres productes industrials.
L'any 2000 a Bonnefontaine hi havia 3 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* Résumé statistique Fitxa resum de dades estadístiques de Bonnefontaine a l'INSEE.
* Évolution et structure de la population Fitxa amb el detall de dades de Bonnefontaine a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Roggwil (Turgòvia)

Roggwil és un municipi del cantó de Turgòvia (Suïssa), situat al districte d'Arbon.

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
# Mellieħa

Mellieħa és un municipi de Malta. En el cens de 2005 tenia 7676 habitants i una superfície de 22,6 km².
Està situat a la zona nord-est de l'illa i és el port principal de ferris cap a l'illa de Gozo. Va ser construïda pels britànics en un lloc deshabitat a causa dels atacs pirates. Com a referents turístics compta amb el Parc Popeie i la Torre de Santa Àgata, que forma part del conjunt de Torres Wignacourt i que es caracteritza pel seu color vermellós.
# Mykerinos

«Mykerinos» té aquests significats:
* Història antiga: el nom del faraó egipci Menkaure en transcripció grega, en català anomenat també Micerí.
* Jocs: un joc de taula publicat per Ẏstari Games; vegeu Mykerinos (joc).
# Jimmy Dunne

* No s'ha de confondre amb Jimmy Dunne (futbolista de 1997).
James Dunne (3 de setembre de 1905 - 14 de novembre de 1949) fou un futbolista irlandès de les dècades de 1920 i 1930.
Fou internacional amb la selecció d'Irlanda unificada (IFA) i amb l'Estat Lliure d'Irlanda (FAI).
Shamrock Rovers, Sheffield United FC, Arsenal FC i Southampton FC.
Va morir sobtadament amb només 44 anys, el 14 de novembre de 1949. Dos fills seus, Tommy i Jimmy, també van ser futbolistes.

## Palmarès

Jugador

### Shamrock Rovers

* League of Ireland: 1937-38, 1938-39
* FAI Cup: 1940
* League of Ireland Shield: 1924-25, 1937-38, 1941-42
* Leinster Senior Cup: 1938

### Arsenal

* First Division: 1933-34
Entrenador

### Bohemians

* Dublin and Belfast Intercity Cup: 1945

## Referències

* ↑ The Boys in Green - The FAI International Story (1997): Sean Ryan (ISBN 978-1-85158-939-5)
* ↑ Northern Ireland's Footballing Greats
* ↑ «Jamie Vardy to Cristiano Ronaldo: Weird & wonderful goal records». BBC Sport, 21-11-2015 [Consulta: 22 novembre 2015].
* ↑ Holley, Duncan; Chalk, Gary. The Alphabet of the Saints. ACL & Polar Publishing, 1992, p. 111. ISBN 0-9514862-3-3.
* ↑ Chalk, Gary; Holley, Duncan. Saints - A complete record. Breedon Books, 1987, p. 96-97. ISBN 0-907969-22-4.
* ↑ www.shamrockrovers.ie Arxivat 1 d'agost de 2008 a Wayback Machine.
* ↑ «Jimmy Dunne».
# Ossélie

«Ossélie» té aquests significats:
* Ossélie (Smolensk), localitat de l'óblast de Smolensk, a Rússia
* Ossélie (Kaluga), localitat de l'óblast de Kaluga, a Rússia
# Robert Devereux, segon comte d'Essex

Robert Devereux, segon comte d'Essex (Netherwood, Cumbria, 10 de novembre de 1566 -Londres, 25 de febrer de 1601) fou un militar i privat anglès. Va estar en la cort de la reina Elisabet I d'Anglaterra i és el més conegut dels posseïdors del títol Comte d'Essex. Després de la fallida campanya militar contra els rebels irlandesos durant la guerra dels nou anys el 1599, va conspirar contra la reina i va ser executat per traïció.

## Bibliografia

* Bagwell, Richard (1885-1890). Ireland under the Tudors 3 vols. London.
* Croft, Pauline (enero de 2001). The Polarisation of Elizabethan Politics: The Political Career of Robert Devereux, 2nd Earl of Essex, 1585–1597.(Review): An article from: Shakespeare Studies.
* Ellis, Steven G (1985). Tudor Ireland. London. ISBN 0-582-49341-2.
* Falls, Cyril (1996 [1950]). Elizabeth's Irish Wars. London. ISBN 0-09-477220-7.
* Lacey, Robert (marzo de 2002). Phoenix: Robert, Earl of Essex: An Elizabethan Icarus. ISBN 1-84212-285-1.
* Shapiro, James (2005). 1599: A Year in the Life of William Shakespeare. London. ISBN 0-571-21480-0.
* Tamayo, Manuel (1981). La hegemonía española. Barcelona: Daimon.
# Font Bordonera

«Font Bordonera» té aquests significats:
* Font Bordonera d'Organyà, font d'Organyà al municipi de Coll de Nargó (Alt Urgell)
* Font Bordonera (l'Espluga de Cuberes), font de l'Espluga de Cuberes, al municipi de Baix Pallars (Pallars Sobirà)
* Font Bordonera (els Masos de Baiarri), font dels Masos de Baiarri, al municipi de Conca de Dalt (Pallars Jussà)
# Moviment Nacional Somali del Sud

El Moviment Nacional Somali del Sud és un partit polític de Somàlia basat en el grup de clans dir. Les seves seus principals són a Merca i Mogadiscio.
Després de la independència de Somalilàndia el maig de 1991, els membres del Moviment Nacional Somali que vivien a la resta de Somàlia van formar el març de 1992 el Moviment Nacional Somali del Sud. Fou elegit president el coronel Abdi Warsame Isaaq.
Des del començament fou aliat del Congrés de la Somàlia Unificada, especialment amb la facció d'Aydid, formada pels grups Dir i Hawiyya. El 12 d'agost de 1992 es van unir a la reunió de Bardera a l'Aliança Nacional Somali formada amb la facció de Muhammad Fara Hassan, el general Aydid del CSU, la facció de Jess del Moviment Patriòtic de Somàlia, i la facció de Nur Aliyou del Moviment Democràtic de Somàlia. En la Guerra Civil somalí va combatre activament el Front Nacional de Somàlia de Morgan, i el seu aliat el Moviment Patriòtic de Somàlia-facció Gabyow, i va combatre a les regions de Gedo i Kishimayu, derrotant els favorables a Barre l'abril de 1992. Abdi Warsame va trencar amb el General Aydid en 1993 i es va alinear amb Ali Mahdi. El 15 de gener, les faccions (quinze) es van reunir a Addis Abeba i van signar un alto el foc

## Referències

* ↑ Lewis, I. M.. Blood and Bone: The Call of Kinship in Somali Society (en anglès). The Red Sea Press, 1 gener 199 4, p. 213. ISBN 9780932415936. «southern Dir supported SNM.»
* ↑ Agreement on implementing the cease-fire and on modalities of disarmament (Supplement to the General Agreement signed in Addis Ababa on 8 January 1993 (en anglès), 8 gener 1993 [Consulta: 30 gener 2022].
# Ossélie (Kaluga)

* Per a altres significats, vegeu «Ossélie».
Ossélie (en rus: Наумово) és un poble de l'óblast de Kaluga, a Rússia, que en el cens del 2010 tenia 6 habitants, pertany al districte de Spas-Démensk.

## Referències

* ↑ Населенные места Российской империи в 500 и более жителей с указанием всего наличного в них населения и числа жителей преобладающих вероисповеданий, по данным первой всеобщей переписи населения 1897 г..
# Font Freda (Montadó)

La Font Freda és una font del terme municipal d'Isona i Conca Dellà, en territori del poble de Montadó, de l'antic municipi de Benavent de Tremp.
Està situada a l'extrem meridional de l'enclavament de Montadó i de tot el seu terme municipal. És a la riba dreta del barranc de Gramenet, en un lloc de difícil accés.

## Enllaços externs

* Institut Cartogràfic de Catalunya